Айя София

Айя-София (яний: Ἁγία Σοφία, дизза́: Ναός τῆς Ἁγίας τοῦ Θεοῦ Σοφίας; тур. Ayasofya, эрс: Собо́р Свято́й Софи́и — Прему́дрости Бо́жией, Святая София Константинопольская), официальни цӀи Доккха маьждиг Айя-София (тур. Ayasofya-i Kebir Camii). — Туркехьа доалла маьждиг. Дерригача дуненна довзаш дола Ваьзарий гӀишлош яра говзала сийленг, архитектуран сийленг, Ваьзарен «дошо заман» сийленг. Юстиниан I-чун хана эггара йоккхагӀа йола гӀишло я, ваьзарий нанагӀалий чу еттай из 532—537-ча шерашка. Ший хана патриарха православхой киназ хиннад ер. Таханарча Истмален тархьара юкъ йолча доалл Султанахмет яхача шахьара чу доалл. Малхбоалехьарча Румой импере замалахьа Софияй киназ императора гӀап-гӀала юхе хиннад. 1453-ча шера хьункархоша Константинополь хьаяьккхача хана киназах маьждиг хьадаьд, тӀаккха 1935-ча шера музей яьй цох. 1985-ча шера Истмален юкъе доахка кхыдола сийленгаш мо Айя-София ЮНЕСКО дунен тӀехьаленна юкъедихьад. 2020-ча шера юха а маьждиг хьадаьд цох. Софияй киназ жӀаргахошта юкъе эггара доккхагӀа дола киназ долаш эзар шерал совгӀа ха яьккхай — Руме Супача Пётра киназ хьалдаллалца. ГӀишлон лакхал 55,6 метр я, чартакха юкъйист — 31 м. Белгалдаккхар Литература ТӀатовжамаш Собор Святой Софии в Константинополе на сервисе Яндекс.Панорамы Храм, мечеть, музей, повторить: История собора Святой Софии Знаменитый собор Святой Софии в Стамбуле утратил роль музея — Госсовет Турции разрешил вернуть ему статус мечети, которого памятник византийской архитектуры лишился в 1934 году по решению Кемаля Ататюрка (эрс.). https://www.gazeta.ru. Газета.ru (10 кӀимарса 2020). — Фоторепортаж.